Den Vest-Sjællandske Avis, 1820-02-12
Oversigt over Dagens udenlandske Nyeheder. Denne Vinter kan regnes iblandt de strenge Herrer, hvis Regimente ikke varer længe; men i den Tid, den har regieret, har det ogsaa været med saameget mere større Alvorlighed; Kulden har været ligesaa almindelig udbredet som stærk, thi imedens at den steeg paa Europas nordligste Kyster til 46 Grader, saa var den tillige saa haard i det sydlige Europa, at Lagunerne vare tilfrosne i Venedig, saa at man kunde gaae over dem, en saa streng Kulde, som man der ikke havde oplevet i 30 Aar; om Natten imellem den 10de og 11te Januar faldt i Rom 4 Tommer høit Snee, som der er noget gandske overordentligt, og i Lissabon var Frosten stærkere end man nogensinde kunde erindre sig, i det mindste siden 1787, man frygter for at Citron og Pommerantstræerne ville tage Skade i det sydlige Europa. J Rusland og Polen have Ulvene, formedelst den overhaands tiltagende Kulde, været høist farlige; i det Novgorodske Gouvernement saae man dem endog om Dagen at streifeflokkeviis igiennem Landsbyerne og især at overfalde Menneskene; flere ere omkomne paa denne Maade; selv i de afsides Qvarterer af St. Petersborg have de ladet sig see, og en Ulv blev nyelig fanget i en Bod med Levnetsmidler, hvori den havde gjort Jndbrud. (Dette kan ikke forekomme os besynderligt, naar man veed, at denne aabne Stad kun er omgivet med en Grav, som er forsynet med Pallisader, og naar man seer af von Attenhofers nye Beskrivelse over den, at dens nordlige og østlige Omegn ere endnu meget øde, og have aldeles Udseendet af en Ørken. Petersborg er desuden bygget paa en særdeles ufrugtbar Grund, og blev blot anlagt der i politisk Henseende. – Denne Vinters haarde Kulde har foraarsaget en Begivenhed i London, som ret er skikket til at opvække Medlidenhed; en lille Savoyard, 14 Aar gammel, drog omkring i denne Stad med en Abekat og fortiente sig sin tarvelige Underholdning ved at lade den dandse paa Gaderne ved en Pibes og Trommes Lyd, hvorpaa han spilte, en af disse kolde Vinteraftener kom han ind til en Kone, som udleier Natteqvarteer for 6 Pence Personen; men han havde kun 4 1/2 Pence at give hende; at han bad for sig, at han vilde sætte sin Abe i Pant, hialp ikke; ubarmhiertigen blev han stødt ud af Huset; Arme Dreng, den næste Morgen fandt man Dig død paa Hiørnet af en Gade; Menneskene havde forladt Dig; men Din Abe var bleven Dig troe; den havde slynget sig tæt om det døde Legeme, og først ved Magt formaaede man at skille den derfra. – Det er rædsomt alt hvad der kan passere i dette menneskelige Liv, i Limeriki Jrland ere for nyelig et Par Forlovede, en Corporal og en Vævers Datter blevne forgiftede ved et Glas Punsch, Aftenen for de skulle vies; Mordet skal være begaaet af deres egne Slægtninge. Paris er der nu indledet Proces mod en vis Bi goul, der er bleven arresteret som Piqveur; han er Skræddersvend, 35 Aar gammel, 38 Damer og Demoiseller, som ere blevne let saarede, ere blevne confronterede med ham; men de færreste kunde kiende ham; aldrig har, siger man nu i Paris, en saa piqvant Sag været for Retten. – Det er overordentlig hvor stor en Skade Oversvømmelserne, i Aar have stiftet i Nederlandene; ved Rimvegen vare næsten alle Floddigerne giennembrudte og hele Landet stod under Vand; Nødskud hørtes fra mange Egne ved Floderne, nogle Steder gik Vandet høit op paa Husene og Jndvaanerne maatte redde sig paa Tagene; mange Familier ere blevne aldeles ødelagte, og der indsamles nu Gaver til de Nødlidende. Kongen af Nederlandene er kommen tilbage til Haag fra sin Reise til disse beklagelsesværdige Egne. Man hører ikke noget fra de to Engelske Skibe, som i Fior vare sendte til Nordpolen; det er rimeligere at de ere forulykkede, end at de ere slupne igiennem en Passage til det stille Hav, især da de optagne Forklaringer fra de Hvalfangere, som ere komne tilbage fra Bassinsbugten berette, at Vinteren imellem 1818 og 1819 vel var der usædvanlig mild, men at Kulden indfandt sig tidlig i afvigte Efteraar, og at Jisen gjorde Seiladsen besværlig. Menneskelivet.